|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10980 OPĆINSKI SUDOVI |
| RKP i naziv proračunskog korisnika | 3847 OPĆINSKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKOG SUDA U DUBROVNIKU**

**ZA 2025. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihod i rashoda daje nam uvid u kretanja prihoda, odnosno rashoda uspoređujući prethodno i tekuće izvještajno razdoblje kao i odnos ostvarenog i planiranog na razini tekuće godine.

.

Prihodi ostvareni za šestomjesečno razdoblje 2024. godine iznose 2.508.290,18 €, dok za isti period 2025. godine iznose 2.837.828,48 €.

Graf nam daje uvid u odnos planiranog i izvršenog prihoda za 2025. godinu. U šestomjesečnom razdoblju je izvršeno 56,49 % financijskog plana.

Prateći ukupne rashode za prethodno i tekuće razdoblje dolazimo do odstupanja od 13,18 %.

Na kontima 311- plaće za zaposlene bilježe povećanje od 14,44 %. Osnovica za izračun plaća uvećana je 3% te su uvećane plaće pravosudnih dužnosnika sukladno Zakonu o plaći i drugim materijalnim pravima pravosudnih dužnosnika. U obzir treba uzeti da je u odnosu na prethodno razdoblje smanjen broj zaposlenih kako dužnosnika tako i službenika. Izmjenom Zakona o plaći i drugim materijalnim pravima pravosudnih dužnosnika bilježimo povećanje slijedom rasta vrijednosti sata prekovremenog rada i uvođenjem dežurstava sudaca građanskog odjela. Odlukom predsjednice suda od 19. veljače 2025. Odobren je i prekovremeni rad zemljišnoknjižnim referentima za potrebe sređivanja arhivske građe, spisa i zbirki isprava, kao i prekovremeni rad službenika za sređivanje arhive kaznenih predmeta.

Na kontima 321 naknade troškova zaposlenima i kontima 322 rashod za materijal i energiju, ne bilježimo veća odstupanja, na razini prethodnog razdoblja.

Na kontima 323- rashodi za usluge bilježimo povećanja u odnosu na prethodno razdoblje u iznosu od 14,23%. Najveća odstupanja bilježimo na kontima tekućeg i investicijskog održavanja te intelektualnih usluga. Na kotu računalnih usluga odstupanje je zabilježeno radi obnove digitalnih certifikata pravosudnih dužnosnika koji se obnavljaju na dvogodišnjoj bazi.

Na kontu kamata na primljene zajmove 3427 i kontu 4231 prijevozna sredstva u cestovnom prometu bilježimo povećanje radi nabave dva automobila putem financijskog leasinga.

Udio izvršenih rashoda u odnosu na tekući plan iznosi 56,55 %.

***OBRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u šestomjesečno izvršenje u odnosu na tekući plan iz čega je vidljivo kretanje rashoda unutar okvira plana. Rashodi poslovanja, odnosno izvršenje u šestomjesečnom periodu u odnosu na tekući plan iznose 56,55%.